huwelik | die ander kant
'n o so romantiese verlede
Dit intrigue my die laaste ruk al hoe meer om agter te kom hoe ons die verlede romantiseer.
Hierdie aanhaling uit 1946 sit dit weer op die tafel.
Die huweliks- en huislike lewe van die Westerse volke lê in puin. Egskei-dings is aan die orde van die dag. As daar een terrein is van die maatskaplike lewe wat roep om voorligting, dan is dit ongetwyfeld die huweliks- en gesinslewe. Die Kerk gee egter min voorligting op dié gebied. Die kansels swyg so goed as heeltemal daaroor en laat dit aan bioskoop en liefdesromans oor om die volk in te lig met die gevolg dat meer as een egpaar van die wal in die sloot te lande gekom het. (Dreyer, Joh 1946:1)
Kon netsowel vandag geskryf gewees het. Envandag gaan ons aan oor die wonderlike huwelike van die 40's, 50's en 60's.
Dreyer, Joh 1946. U het voor die kansel gestaan: Oordenkings vir die huweliks- engesinslewe. HAUM: Kaapstad.
Leave a Comment »	| kerk	| Sleutelwoorde: geskiedenis, huwelik	| Permalink
wat gemaak met dominees in die derde sirkel om die huwelik
Ek is steeds besig met die derde sirkel in opvolg op gister te post. Vir baie van ons is die dominee immers net die een wat help om die rituele waarin die gemeenskap van gelowiges, of ongelowiges, saam met vriende en familie bymekaarkom om hulleself te verbind om hierdie huwelik te ondersteun aanmekaar sit nie, maar ook die verteenwoordiger van die breër publiek, van die staat en die wet, wat moet toesien dat hierdie huwelik ordelik en wetlik korrek geskied.
So het ons dit ontvang, so was dit nog altyd gewees, maar ek wonder al lankal hieroor. In die eerste plek is daar soveel stories van mess-ups wat kom. Dominees is immers nie opgelei om seker te maak alles geskied wetlik reg nie, om te check dat een van die twee nie dalk geraamtes in die kas het wat later wetlike implikasies kan hê ensevoorts nie.
Om hierdie op die dominee af te pak kan ook maklik die derde sirkel relativeer. Ek wonder of daar sin in kan wees om te onthou dat die wetlike nie die familie of die godsdienstige (wat nog uitgepak moet word) sirkels is wat huwelike of lewenslange verhoudinge moet beskerm en ondersteun nie, dat dit 'n eie sfeer is, wat belangrik is. 'n Afsonderlike sirkel word darem erken wanneer twee mense saam by 'n prokureur gaan sit om 'n kontrak op te stel.
Sou dit so erg wees as dominees nie meer hierdie sirkel beman nie. As elke paar wat trou buiten vir 'n proses waarin familie, wie familie ookal mag wees, en een of ander vorm van godsdienstige ritueel en verbintenis aan 'n ondersteunings-netwerk, ook saam deur 'n proses sou gaan om te besef dat die publiek deur middel van die wet hulle aanspreeklik wil hou en wil ondersteun (alhoewel nie noodwendig op sterk pastorale wyse nie) om hierdie huwelik te maak werk. Buiten vir die gesprek met die familie, en die "ja" voor die gemeenskap waarbinne die wat trou beweeg, ook te moet gaan sit in 'n landros kantoor om vrae te antwoord en 'n register te teken, en in 'n prokureur se kantoor om seker te maak dat sou alle ander sirkels om hierdie huwelik vou, daar 'n laaste dun stukkie beskerming gaan wees wat gaan probeer om hierdie verhouding in check te hou, of at least in bietjie minder stukkies te laat eindig as wat nodig is.
Ek sukkel om te verstaan wat ek as dominee moet maak as ek names die land en die publiek 'n huweliksregister moet teken en moet seker maak hierdie huwelik is wettig…